Dele af Aalborg ligger lige nu hen i mørke. I flere områder - blandt andet Gug og Frydendal - er gadebelysningen defekt. Det oplyser TV2 Nords kilder på stedet. TV2 Nord har været i kontakt med Nordjyllandsværket, der producerer strømmen. Her oplyser man, at fejlen ikke ligger i selve produktionen af el på værket – men formentlig hos en eldistributør. Vi forsøger at få kontakt til rette eldistributør. Netop nu brager et større tordenvejr ind over dele af Nordjylland, men det vides endnu ikke, om det har været skyld i udfaldet. Kilder oplyser til TV2 Nord, at gadebelysningen i Skørping formentlig også er ramt af et udfald, men det har indtil videere ikke været muligt at få bekræftet.

Referat:
Gug og Frydendal er ramt af en form for nedbrud, så lygtepælene netop nu ikke kan lyse gaderne op.